Úradný vestník L 180 , 03/07/2001 S. 0026 - 0033



Smernica Komisie 2001/48/ES z 28. júna 2001, ktorou sa menia a dopĺňajú prílohy k smerniciam Rady 86/362/EHS a 90/642/EHS o stanovovaní maximálnych hladín zvyškov pesticídov v a na obilninách a určitých produktoch rastlinného pôvodu, vrátane ovocia a zeleniny (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 86/362/EHS z 24. júla 1986 o stanovovaní maximálnych hladín zvyškov pesticídov v a na obilninách [1], naposledy zmenenú a doplnenú smernicou Komisie 2000/39/ES [2], najmä na jej článok 10, so zreteľom na smernicu Rady 90/642/EHS z 27. novembra 1990 o stanovovaní maximálnych hladín zvyškov pesticídov v a na produktoch rastlinného pôvodu, vrátane ovocia a zeleniny [3], naposledy zmenenú a doplnenú smernicou 2001/39/ES, najmä na jej článok 7, so zreteľom na smernicu Rady 91/414/EHS z 15. júla 1991 o uvádzaní produktov na ochranu rastlín na trh [4], naposledy zmenenú a doplnenú smernicou Komisie 2001/47/ES [5], najmä na jej článok 4 ods. 1 písm. f), keďže: (1) Nové aktívne látky azoxystrobín a kresoxím metyl boli zahrnuté do prílohy I k smernici 91/414/EHS smernicami Komisie 98/47/ES [6], respektíve 1999/1/ES [7], na používanie výlučne ako fungicídy bez špecifikácie zvláštnych podmienok, ktoré by mali dopad na plodiny, ktoré by mohli byť ošetrené produktmi na ochranu rastlín obsahujúcimi tieto aktívne prísady. (2) Maximálne hladiny zvyškov v a na všetkých komoditách, na ktoré sa vzťahujú smernice 86/362/EHS a 90/642/EHS boli stanovené smernicami Komisie 1999/71/ES [8] a 2000/48/ES [9] pre zvyšky azoxystrobínu a smernicou Komisie 2000/58/ES [10] pre zvyšky kresoxím metylu. (3) Pri stanovovaní uvedených maximálnych hladín zvyškov sa uznalo, že tieto hladiny by sa mali kontrolovať a mali by sa meniť tak, aby zohľadňovali nové informácie a údaje. Smernice 1999/71/ES, 2000/48/ES a 2000/58/ES potvrdili, že národné predbežné maximálne hladiny zvyškov pre ostatné obilniny a ovocie a zeleninu by mali stanoviť členské štáty v rámci ich schvaľovania produktov na ochranu rastlín obsahujúcich azoxistrobín alebo kresoxím metyl a mali by ich oznámiť Komisii v zmysle požiadaviek článku 4 ods. 1 písm. f) smernice 91/414/EHS. S cieľom uľahčiť túto možnosť niektoré hladiny stanovené v smerniciach 1999/71/ES a 2000/48/ES a všetky hladiny stanovené v smernici 2000/58/ES boli stanovené na predbežnom základe tak, aby sa členským štátom umožnilo udeľovať ďalšie schválenia pre nové použitia a oznamovať ich Komisii podľa postupu popísaného v uvedenom článku. Tento článok stanovuje, že ak existuje predbežná maximálna hladina zvyšku v spoločenstve a ak by nová schválená viedla k vyšším hladinám, tak schvaľujúci členský štát určí národnú predbežnú maximálnu hladinu zvyšku v súlade s článkom 4 ods. 1 písm. f) smernice 91/414/EHS ešte pred udelením takéhoto schválenia. (4) S cieľom zabezpečiť adekvátnu ochranu spotrebiteľa pred vystavením ho zvyškom v alebo na produktoch, pre ktoré neboli udelené žiadne schválenia, sa považuje za prezieravé pri preberaní smerníc 1999/71/ES, 2000/48/ES a 2000/58/ES stanoviť predbežné maximálne hladiny zvyškov na spodnej úrovni analytickej stanoviteľnosti pre takéto produkty. Stanovenie na úrovni spoločenstva takýchto predbežných maximálnych hladín zvyškov nemá dopad na udeľovanie predbežných schválení zo strany členských štátov pre použitia azoxystrobínu a/alebo kresoxím metylu na takéto produkty v súlade s článkom 4 ods.1 písm. f) smernice 91/414/EHS. (5) S cieľom schváliť produkt na ochranu rastlín, členské štáty musia uplatňovať jednotné princípy uvedené v prílohe VI k smernici 91/414/EHS pri vyhodnocovaní najmä spisu, ktorý spĺňa požiadavky prílohy III k smernici 91/414/EHS, ktorý predložil žiadateľ na schválenie. Príloha III, časť A, oddiel 8 smernice 91/414/EHS požaduje od žiadateľov predloženie určitých informácií vrátane navrhovaných maximálnych hladín zvyškov spolu s kompletným zdôvodnením a odhadmi potenciálneho a skutočného vystavenia prostredníctvom stravy a iných spôsobov. Príloha VI, časť B, oddiel 2.4.2 a časť C oddiel 2.5 smernice 91/414/EHS vyžaduje zo strany členských štátov vyhodnocovanie predložených informácií týkajúcich sa dopadu na zdravie ľudí alebo zvierat vyplývajúceho zo zvyškov a dopadu na životné prostredie a prijímať také rozhodnutia o schváleniach, ktorými sa zabezpečí, že vyskytujúce sa zvyšky budú odzrkadľovať minimálne množstvá produktu na ochranu rastlín nevyhnutné na dosiahnutie primeranej kontroly zodpovedajúcej osvedčeným poľnohospodárskym praktikám, uplatňované takým spôsobom, aby boli zvyšky po žatve, po porážke alebo po skladovaní znížené na minimum. (6) Boli poskytnuté nové údaje pre použitia azoxystrobínu na baklažány, papriky, ovos, chmeľ, hrášok (čerstvý a sušený) a pre použitia kresoxím metylu na špargľu, jahody a ostatné drobné plody a bobule. Tieto nové údaje boli vyhodnotené a považovalo sa za primerané revidovať predbežné maximálne hladiny zvyškov stanovené pre tieto produkty v smerniciach 1999/71/ES, 2000/48/ES a 2000/58/ES. (7) V rámci zahrnutia do prílohy I k smernici 91/414/EHS bolo technické a vedecké vyhodnotenie azoxystrobínu finalizované 22. apríla 1998 vo forme revíznej správy Komisie o azoxystrobíne. V tejto revíznej správe bol prípustný denný príjem (ADI) azoxystrobínu stanovený na 0,1 mg/kg telesnej hmotnosti/deň. V rámci zahrnutia do prílohy I k smernici 91/414/EHS bolo technické a vedecké vyhodnotenie kresoxím metylu finalizované 16. októbra 1998 vo forme revíznej správy Komisie o kresoxím metyle. V tejto revíznej správe bol prípustný denný príjem (ADI) kresoxím metylu stanovený na 0,4 mg/kg telesnej hmotnosti/deň. Celoživotné vystavenie konzumentov potravinových výrobkov ošetrených azoxistrobínom alebo kresoxím metylom bolo stanovené a vyhodnotené v súlade s postupmi a praktikami používanými v rámci Európskeho spoločenstva berúc pritom do úvahy usmernenia uverejnené Svetovou zdravotníckou organizáciou [11] a bolo vypočítané, že maximálne hladiny zvyškov stanovené v tejto smernici nespôsobujú prekročenie týchto ADIs. (8) Akútne toxické účinky, ktoré by si vyžadovali stanovenie akútnej referenčnej dávky neboli zaznamenané počas vyhodnocovaní a diskusií, ktoré predchádzali zahrnutiu azoxystrobínu a kresoxím metylu do prílohy I k smernici 91/414/EHS. (9) Prebehli konzultácie s obchodnými partnermi spoločenstva, ktoré sa týkali hladín, ktoré stanovila Svetová zdravotnícka organizácia v tejto smernici a ich pripomienky k týmto hladinám boli predmetom zváženia. Možnosť stanovenia dovozných tolerančných maximálnych hladín zvyškov pre špecifické kombinácie pesticíd/plodina preskúma Komisia na základe predloženia akceptovateľných údajov. (10) Rady a odporúčania Vedeckého výboru pre rastliny, najmä tie, ktoré sa týkajú ochrany spotrebiteľov potravinových produktov ošetrených pesticídmi, boli zohľadnené. (11) Opatrenia uvedené v tejto smernici sú v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 V časti A prílohy II k smernici 86/362/EHS sa vzhľadom na azoxystrobín pridáva nasledujúci zápis: "Zvyšok pesticídu | Maximálna hladina v mg/kg | "Azoxystrobín | 0,3 Ovos | Článok 2 V prílohe II k smernici 90/642/EHS sa stĺpce s pomenovaním "azoxystrobín", a "kresoxím metyl" nahrádzajú stĺpcami uvedenými v prílohe k tejto smernici. Článok 3 Ustanovenie v článku 3 ods. 2 smernice 2000/42/ES, kde "Maximálna hladina pre zvyšky acefátu na broskyniach sa stanovuje na 0,02(*) mg/kg", budú členské štáty uplatňovať od 1. decembra 2001. Článok 4 1. Táto smernica nadobúda účinnosť deň po jej uverejnení v Úradnom vestníku Európskych spoločenstiev. 2. Členské štáty prijmú a uverejnia zákonné, právne alebo administratívne opatrenia na dosiahnutie súladu s touto smernicou najneskôr do 28. februára 2002. Bezodkladne o tom informujú Komisiu. 3. Tieto opatrenia budú uplatňovať od 1. marca 2002. 4. Keď členské štáty prijmú tieto ustanovenia, tieto obsahujú odkaz na túto smernicu alebo ich sprevádza takýto odkaz pri príležitosti ich úradného uverejnenia. Členské štáty určia, ako sa takýto odkaz uvedie. Článok 5 Táto smernica je adresovaná členským štátom. V Bruseli 28. júna 2001 Za Komisiu David Byrne člen Komisie [1] Ú. v. ES L 221, 7.8.1986, s. 37. [2] Ú. v. ES L 148, 1.6.2001, s. 70. [3] Ú. v. ES L 350, 14.12.1990, s. 71. [4] Ú. v. ES L 230, 19.8.1991, s. 1. [5] Ú. v. ES L 175, 28.6.2001, s. 21. [6] Ú. v. ES L 191, 7.7.1998, s. 50. [7] Ú. v. ES L 21, 28.1.1999, s. 21. [8] Ú. v. ES L 194, 27.7.1999, s. 36. [9] Ú. v. ES L 197, 3.8.2000, s. 26. [10] Ú. v. ES L 244, 29.9.2000, s. 78. [11] Usmernenia na predpovedanie dietetického príjmu zvyškov pesticídov (revidované), vypracované v rámci GEMS/potravinového programu v spolupráci s Kódexovým výborom pre zvyšky pesticídov, uverejnené Svetovou zdravotníckou organizáciou v roku 1997 (WHO/FSF/FOS/97.7). -------------------------------------------------- PRÍLOHA Skupiny a príklady jednotlivých produktov, na ktoré sa vzťahujú MRLs (maximálne limity rezíduí) | Rezíduá pesticídov a maximálne limity rezíduí (mg/kg) | Azoxystrobín | Kresoxím metyl | 1.Ovocie, čerstvé, sušené alebo nevarené, konzervované zmrazením, bez prídavku cukru; orechy i)CITRUSOVÉ PLODY | 0,05 | 0,05 | Grapefruity | | | Citróny | | | Limety | | | Mandarínky (vrátane klementínok a ostatných hybridov) | | | Pomaranče | | | Pomelá | | | Ostatné | | | ii)ŠKRUPINOVÉ PLODY (vylúpané alebo nevylúpané) | 0,1 | 0,1 | Mandle | | | Para orechy | | | Kešu orechy | | | Jedlé gaštany | | | Kokosové orechy | | | Lieskové oriešky | | | Makadamové orechy | | | Pekanové orechy | | | Píniové oriešky | | | Pistácie | | | Vlašské orechy | | | Ostatné | | | iii)MALVICOVÉ PLODY | 0,05 | 0,2 | Jablká | | | Hrušky | | | Dule | | | Ostatné | | | iv)KÔSTKOVÉ OVOCIE | 0,05 | 0,05 | Marhule | | | Čerešne | | | Broskyne (vrátane nektaríniek a podobných hybridov) | | | Slivky | | | Ostatné | | | v)BOBUĽOVITÉ A DROBNÉ OVOCIE a)Stolové hrozno a vinárske hrozno | 2 | 1 | Stolové hrozno | | | Muštové hrozno | | | b)Jahody (okrem lesných) | 0,05 | 0,05 | c)Trstinové plody (okrem lesných) | 0,05 | 0,05 | Ostružiny a ich krížence | | | Ostružiny | | | Ostružinomany | | | Maliny | | | Ostatné | | | d)Ostatné drobné ovocie a bobule (okrem lesných) | 0,05 | | Čučoriedky | | | Brusnice | | | Ríbezle (červené, čierne a biele) | | 1 | Egreše | | 1 | Ostatné | | 0,05 | e)Lesné bobule a lesné ovocie | 0,05 | 0,05 | vi)RÔZNE Avokáda | | | Banány | 2 | | Datle | | | Figy | | | Kiwi | | | Kamkvac | | | Liči | | | Mangá | | | Olivy | | 0,2 | Maracuja | | | Ananásy | | | Granátové jablká | | | Ostatné | 0,05 | 0,05 | 2.Zelenina, čerstvá alebo tepelne neopracovaná, zmrazená alebo suchá i)KOREŇOVÁ A HĽUZOVÁ ZELENINA | 0,05 | 0,05 | Cvikla | | | Mrkva | | | Hľuzový zeler | | | Chren | | | Jeruzalemské artičoky | | | Pašternák | | | Petržlen | | | Reďkev | | | Kozia brada | | | Sladké zemiaky | | | Swedes | | | Okruhlica | | | Bataty | | | Ostatné | | | ii)CIBUĽOVÁ ZELENINA | 0,05 | 0,05 | Cesnak | | | Cibuľa | | | Šalotka | | | Jarná cibuľa | | | Ostatné | | | iii)PLODOVÁ ZELENINA a)Ľuľkovité Rajčiaky | 2 | 0,5 | Papriky | 2 | 1 | Baklažány | 2 | 0,5 | Ostatné | 0,05 | 0,05 | b)Tekvice – jedlá šupa | 1 | 0,05 | Uhorky šalátové | | | Uhorky nakladačky | | | Cukety | | | Ostatné | | | c)Tekvice- nejedlá šupa | 0,5 | 0,2 | Melóny | | | Dyne | | | Vodové melóny | | | Ostatné | | | d)Sladká kukurica | 0,05 | 0,05 | iv)Hľúboviny | 0,05 | 0,05 | a)Hľúboviny s kvetom Brokolica | | | Karfiol | | | Ostatné | | | b)Hlávkové hľúboviny Ružičkový kel | | | Hlávková kapusta | | | Ostatné | | | c)Listové hľúboviny Čínska kapusta | | | Kapusta | | | Ostatné | | | d)Kaleráb | | | v)LISTOVÁ ZELENINA A ČERSTVÉ BYLINY | 0,05 | 0,05 | a)Hlávkový šalát a podobné Žerucha | | | Jahňací šalát | | | Hlávkový šalát | | | Čakanka štrbáková | | | Ostatné | | | b)Špenát a podobné Špenát | | | Mangold | | | Ostatné | | | c)Potočnica | | | d)Čakanka Witloof | | | e)Byliny Trebužka | | | Pažítka | | | Petržlen | | | Zelerové listy | | | Ostatné | | | vi)STRUKOVINY (čerstvé) | | 0,05 | Fazuľa (struky) | | | Fazuľa (vylúpané struky) | | | Hrach (struky) | 0,5 | | Hrach (vylúpané struky) | 0,2 | | Ostatné | 0,05 | | vii)STOPKOVÉ ZELENINY (čerstvé) | 0,05 | 0,05 | Špargľa | | | Artičoky | | | Zeler | | | Fenikel | | | Guľaté artičoky | | | Pór záhradný | | | Rebarbora | | | Ostatné | | | viii)HUBY | 0,05 | 0,05 | a)Kultivované huby | | | b)Divé huby | | | 3.Strukoviny (suché) | | 0,05 | Fazuľa | | | Šošovica | | | Hrach | 0,1 | | Ostatné | 0,05 | | 4.Olejnaté semená | 0,05 | 0,1 | Ľanové semeno | | | Arašidy | | | Semená maku | | | Sezamové semená | | | Slnečnicové semená | | | Repkové semená | | | Sójové bôby | | | Horčičné semená | | | Bavlníkové semená | | | Ostatné | | | 5.Zemiaky | 0,05 | 0,05 | Skoré zemiaky | | | Konzumné zemiaky | | | 6.Čaj (listy a stonky sušené, fermentované alebo inak upravené, z listov Camellia sinensis) | 0,1 | 0,1 | 7.Chmeľ (sušený), vrátane chmeľových peliet a nekoncentrovaného prášku | 20 | 0,1 | --------------------------------------------------